**Zápisnica**

zo zasadnutia mimoriadnej komisie sociálno-zdravotnej a bytovej MsZ v Galante, ktoré sa konalo dňa 22.05.2019 vo fajčiarskom salóne MsÚ Galanta.

A. Prítomní členovia komisie:

- Ing. Augustín Popluhár - predseda

* Mgr. Miroslav Psota
* MUDr. Ervin Chomča
* Zoltán Vedrődy
* Bc. Katalin Jakoda Rátz
* Zoltán Nagy

B. Prítomní zamestnanci mesta:

* Mgr. Adriana Molnáriová
* Mgr. Nikoleta Tóthová

**Zasadnutie sa uskutočnilo s nasledovným programom**:

1. Otvorenie
2. Kontrola plnenia úloh
3. Kritéria pre posudzovanie súladu žiadostí poskytovateľov sociálnych služieb o finančný príspevok podľa § 78b zákona o sociálnych službách č. 448/2008 Z.z. s Komunitným plánom sociálnych služieb mesta Galanta
4. Prerokovanie žiadostí v oblasti bytovej
5. Rôzne

Prerokovanie jednotlivých bodov bolo nasledovné

**Bod č. 1: Otvorenie**

* Predseda na mimoriadnej komisií privítal prítomných a oboznámil ich s programom rokovania. Pristúpilo sa k riešeniu jednotlivých bodov.

**Bod č. 2: Kontrola plnenia úloh**

* Na zasadnutí komisie sociálno-zdravotnej a bytovej MsZ v Galanta dňa 21.03.2019 celkovo bolo prerokovaných 18 žiadostí v oblasti bytovej problematiky - primátor mesta žiadostiam podľa odporúčania komisie vyhovel resp. nevyhovel.
* 8 žiadostiam vo veci predĺženia zmluvy o nájme bytu na Ul. Hodská 1645/71, Galanta vyhovel,
* 4 žiadostiam vo veci predĺženia zmluvy o nájme bytu na Matúškovskej ceste 874/1, Galanta vyhovel,
* 1 žiadosti vo veci predĺženia zmluvy o nájme bytu v lokalite Dvor Garažd 1600, Galanta vyhovel,
* 2 žiadostiam vo veci uzatvorenia zmluvy o nájme mestského - sociálneho bytu vyhovel,
* 3 žiadostiam vo veci uzatvorenia zmluvy o nájme mestského – sociálneho bytu nevyhovel.

**Bod č. 3: Kritéria pre posudzovanie súladu žiadostí poskytovateľov sociálnych služieb o finančný príspevok podľa § 78b zákona o sociálnych službách č. 448/2008 Z.z. s Komunitným plánom sociálnych služieb mesta Galanta**

* K uvedenému bodu boli členom komisie spolu s pozvánkou zaslané Kritéria pre posudzovanie súladu žiadostí poskytovateľov sociálnych služieb o finančný príspevok Mgr. Adriana Molnáriová, vedúca referátu sociálnych služieb predložila materiál a informovala prítomných o obsahu.

*Stanovisko komisie: Kritéria pre posudzovanie súladu žiadostí poskytovateľov sociálnych služieb o finančný príspevok komisia sociálno – zdravotná a bytová berie na vedomie a odporúča predložiť Mestskému zastupiteľstvu v Galante na prerokovanie*.

**Bod č. 4: Prerokovanie žiadostí v oblasti bytovej**

Celkovo bola prerokovaná 1 žiadosť:

* 1 žiadosti vo veci prechodu nájmu bytu na Ul. Hodská 1645/71, Galanta komisia odporučila vyhovieť.

**Bod č. 5: Rôzne**

* **Financie na 30. výročie DC Švermova:** predseda komisie sociálno – zdravotnej a bytovej oboznámil členov komisie s požiadavkou Denné centra Švermova o finančné prostriedky k oslavám 30. výročia založenia DC, ktoré sa uskutoční dňa 08. októbra 2019.

*Stanovisko komisie: komisia odporúča predložiť kompletnú žiadosť spolu s rozpisom požiadaviek a požadovanými financiami. Žiadosť bude opätovne prerokované na najbližšom zasadnutí komisie.*

* **Žiadosť o poskytnutia zliav na divadelné predstavenia od DC Kpt. Nálepku:** predseda komisie poinformoval členov komisie o obsahu žiadosti.

*Stanovisko komisie: komisia odporúča žiadosť opätovne prerokovať na najbližšom zasadnutí komisie.*

* Najbližšie zasadnutie komisie sociálno-zdravotnej a bytovej sa uskutoční vo fajčiarskom salóniku 3. júna 2019 o 16:00 hod.

Záverom Ing. Augustín Popluhár poďakoval za účasť a zasadnutie ukončil.

Ing. Augustín Popluhár v.r.

predseda komisie

Zapísala: Mgr. Nikoleta Tóthová

V Galante dňa: 23.05.2019